***Проект на договор***

**ВЪЗЛОЖИТЕЛ: ОБЩИНА ПЛОВДИВ**

**ИЗПЪЛНИТЕЛ: …………………………………**

**ДОГОВОР ЗА УПРАЖНЯВАНЕ НА СТРОИТЕЛЕН НАДЗОР №.....................**

Днес,......................2015 г., в гр. Пловдив, на основание чл. 166 от ЗУТ и чл. 41 от ЗОП, след проведена процедура за възлагане на обществена поръчка и влязло в сила Решение № ................................ на Кмета на Община Пловдив за класиране на участниците и определяне на изпълнител, между:

**1. ОБЩИНА ПЛОВДИВ**, със седалище и адрес на управление: гр.Пловдив, пл. ”Стефан Стамболов” №1, ЕИК 000471504, представлявана от инж. Иван Борисов Тотев- кмет и Елена Петрова Димитрова – директор дирекция „Счетоводство”, от една страна, като ВЪЗЛОЖИТЕЛ и

**2.** ………………………………….…………, със седалище: …………………., адрес на управление: ………………………………………………………………………………...… , ЕИК ……………………, тел./факс..........., с издадено удостоверение №………………….. за оценяване на съответствието на инвестиционните проекти и упражняване на строителен надзор на основание чл.166, ал. 2 от ЗУТ, представлявано от ………………………….…………, от друга, като ИЗПЪЛНИТЕЛ, се сключи настоящият договор, съгласно който страните се споразумяха за следното:

**ПРЕДМЕТ НА ДОГОВОРА**

Чл. 1. (1) Възложителят възлага, а Изпълнителят приема да извърши срещу възнаграждениеконсултантска дейност и строителен надзор по време на строителството, изготвяне на геодезическо заснемане, контрол на количествата и качеството на изпълнените СМР, изготвяне на технически паспорт съгласно Наредба № 5 от 28.12.2006г., внасяне в АГКК и издаване на удостоверение, въвеждане на обектите в експлоатация, съгласно проведена обществена поръчка с предмет: ***Упражняване на строителен надзор на обекти по обособени позиции:***

**ОП №** **2** – Упражняване на строителен надзор на обект: *“Основен ремонт на ул.“Беломорска“ и ул.“Родопска“, кв. Беломорски, град Пловдив“*;

**ОП №** **4** – Упражняване на строителен надзор на обектпо Проект “Красива България”**:** *„Античен театър“ – информационен център и функционални павилиони“, находящ се в АИР „Старинен Пловдив“, УПИ I –Античен театър, кв.8 по плана на старинна градска част на гр. Пловдив;*

***Договорът се сключва за ОБОСОБЕНА ПОЗИЦИЯ* № *.............***

 (2) Лицето, осъществяващо строителния надзор, контролира и носи отго­ворност за:

1. законосъобразно започване, извършване и приключване на строежа;

2. пълнота и правилно съставяне на актовете и протоколите по вре­ме на строителството;

3. изпълнение на строежа съобразно одобрените инвестиционни проекти и изискванията на ЗУТ и другите подзаконови нормативни актове;

4. извършения от него контрол върху количеството, качеството и съответствието на изпълняваните СМР и влаганите материали с договора за изпълнение на строителството;

5. влагането на строителни продукти, оценени за съответствие със съществените изисквания към строежите;

6. спазване на изискванията за здравословни и безопасни условия на труд в строителството;

7. недопускане на увреждане на трети лица и имоти вследствие на строителството;

8. оценка за достъпност на строежа от лица с увреждания;

9. съставяне документацията за изпълнение на строителството съгласно Наредба №2 от 2003г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти;

10. изготвяне на геодезическо заснемане, внасяне в АГКК и издаване на удостоверение;

11. изготвяне на технически паспорт;

12. годността на строежа за въвеждане в експлоатация

13. друго, съгласно нормативните изисквания.

(3) За осъществяването на строителния надзор Изпълнителят е длъжен да осигури лица, които притежават нужната компетентност и правоспособност, които да присъстват на обекта по време на изпълнение на строително-монтажните дейности.

**ПРАВА И ЗАДЪЛЖЕНИЯ НА СТРАНИТЕ**

Чл.2.(1) Възложителят се задължава да оказва на Изпълнителя необходимото съдействие за осъществяването на строителния надзор.

(2) Възложителят се задължава да предостави на Изпълнителянужните документи и данни, необходими за реализиране целите на договора.

 (3) Възложителят се задължава да осигурява присъствието на лица­та, които трябва да участват при съставянето на съответните актове и протоколи по време на строителството.

(4) Възложителят се задължава да осигурява достъп без ограниче­ния на специалистите на Изпълнителя, осъществяващи надзора, до обекта, както и до оперативната информация за извършваните строителни работи.

(5) Възложителят може по всяко време да иска от Изпълнителя информация относно извършваните строително-монтажни работи и осъществявания върху тях строителен надзор.

(6) Възложителят осъществява цялостен, непрекъснат и компетентен контрол на изпълняваното строителство.

(7) Възложителятима право при констатирано неизпълнение и/или нарушение на задълженията по договора да поиска замяна на член от екипа с друг.

(8) Възложителят се задължава да заплаща извършените работи по предмета на договора при условията на този договор.

Чл.3.(1) Изпълнителят е длъжен да извърши възложената задача, съгласно уговореното в този договор, като спазва предвидените в техническата документация изисквания и условия, както и техническите и законови разпоредби, действащи в Р България, техническите и технологичните правила и нормативи.

(2) Предписанията и заповедите на лицето, упражняващо строите­лен надзор, се вписват в заповедната книга и са задължителни за строителя, възложителя и техническия ръководител на строежа. Въз­ражения срещу предписанията на лицето, упражняващо строителния надзор, могат да се правят в 3-дневен срок пред органите на националния строителен контрол, като до произнасянето им строи­телството се спира.

(3) Изпълнителят има право да решава въпроси от техническо естество, които не водят до промяна на проекта и са от неговата компетентност, както и да изисква сертификати за качеството на всички влагани материали за конкретната партида, доставена на обекта.

(4) При нарушаване на техническите правила и нормативи, лицето, упражняващо строителен надзор, е длъжно да уведоми незабавно Възложителя, а в 3-дневен срок от установяване на нарушението - и регионалната дирекция за национален строителен контрол.

(5) Изпълнителят е длъжен да изпълнява своите задължения стриктно и безусловно, съгласно изискванията на ЗУТ и подзаконовата нормативна уредба по прилагането му, както и Писмените указания и искания на Възложителя. Някои от задължителните действия на Изпълнителя, съгласно ЗУТ са:

- Следи за законосъобразно започване, изпълнение и завършване на обекта съобразно одобрените проекти и издадените заповеди, както и графика за изпълнение на СМР на обекта.

- Извършва проверки и следи за пълнотата и правилността по съставяне на актовете и протоколите по време на строителството. Отчита количествата на качествено изпълнените СМР.

- Контролира спазването на условията за безопасност на труда съгласно ПБЗ при организация на строителството и извършва проверки и следи за опазване на околната среда по време на изпълнение на строежа.

- Контролира качеството на влаганите материали, изисква сертификати за вложените материали, изделия и оборудване и съответствието им с нормите за безопасност, безвредност и гаранционна годност, а също така правилното технологично изпълнение на СМР и срока за въвеждането на обекта в експлоатация и/или издаване на Разрешение за ползване.

- Следи за недопускане на увреждане на трети лица и имоти вследствие на извършваното строителство.

Чл.4.(1) Изпълнителят е длъжен да спазва всички законови изисквания, да съставя и подписва всички актове, протоколи и документи по време на строителството, необходими за оценка на строежите по изискванията за безопасност и законосъобразното им изпълнение съгласно ЗУТ и Наредба №3 за актовете и протоколите съставяни по време на строителството, включително и съгласуване на акта за изпълнение на СМР, с който се документира обемът и стойността на извършените СМР по договора за строителство на обекта.

(2) Изпълнителят е длъжен да отговаря за качеството на своята дейност като гаранцията за това по смисъла на чл.171, ал.1 от ЗУТ се изрази в продължение валидността на застрахователната полица за професионална отговорност за срока на изпълнение на предмета на настоящия договор.

(3) Изпълнителят е длъжен при изпълнение на задълженията си, като дава разпореждания, те да бъдат в писмена форма, регистрирана в Дневника на обекта, задължително подписани от упълномощения представител на Възложителя и Изпълнителя на СМР на обекта, след което стават задължителни за всички участници, ангажирани с това. Разпорежданията, решенията и указанията се изпълняват незабавно след вписването им, за което Изпълнителя проверява, проследява и записва в следваща нарочна Заповед констатацията по изпълнението им.

(4) Изпълнителят е длъжен да състави доклад до Възложителя при разногласие между Изпълнителя и участниците в строителството, в срок от един ден за настъпилото разногласие помежду им. Възложителят от своя страна се произнася по направения доклад в 3-тридневен срок от получаването му със становище и решение на възникналото разногласие.

(5) Изпълнителят участва в изготвянето и подписва всички актове и протоколи, съставяни по време на строителството.

(6) Възложителят, съответно строителят, своевременно уведомява Изпълнителя за предстояща необходимост от съставяне на акт или протокол по време на строителството.

(7) Актовете и протоколите се съставят и подписват след извършва­не на необходимите проверки, огледи и измервания на място и като се установи, че са постигнати изискванията към строежите по чл. 169, ал. 1 и 2 ЗУТ за съответните извършени строително-монтажни работи.

(8) Изпълнителят е длъжен да представя до всяко 6-то число от месеца доклад за изпълнените работи, проблеми, възникнали на обекта и начини за решаването им. В доклада си Изпълнителят трябва да представи на Възложителя точна рекапитулация за изпълнените и оставащи видове СМР.

Чл. 5. (1) След приключване на строително-монтажните работи Изпълнителят, в срок от пет работни дни, изготвя окончателен доклад по смисъла на чл. 168 ал. 6 от ЗУТ.

(2) В срока по предходната алинея Изпълнителят се задължава да изготви и геодезическо заснемане на обекта, което да внесе в АГКК и да представи на Възложителя удостоверение за нанасянето му в кадастъра.

(3) В срока по ал.1 от настоящия член Изпълнителят се задължава да изготви и технически паспорт на строежите, предмет на договора в обхвата и съгласно изисква­нията на чл. 176а от ЗУТ и Наредба № 5 от 28 декември 2006 г. за техническите паспорти на строежите.

(4) Техническият паспорт се съставя в два оригинални екземпляра, като единият екземпляр се предава на Възложителя, а другият - на ор­гана, издал разрешението за строеж. Изпълнителят изготвя и предава на Възложителя и едно копие от техническия паспорт, което след заве­ряването му се предава на Агенцията по геодезия, картография и ка­дастър.

(5) Изпълнителяте длъжен да съставя цялата техническа документация на обекта и след предаването на обекта да я представи на Възложителя с приемо-предавателен протокол. Той удостоверява изпълненото строителство с необходимата документация, съгласно Наредба №2 от 31.07.2003г. за въвеждане в експлоатация на строежите в РБългария и минимални гаранционни срокове за изпълнени строителни и монтажни работи, съоръжения и строителни обекти.

Чл.6.(1) Страните се задължават да не предоставят на трети лица кон­фиденциална информация за другата страна, станала им известна във връзка със сключването и изпълнението на този договор.

(2) При изпълнението на възложените с настоящия договор работи могат да участват само подизпълнители, които са били включени в офертата на Изпълнителя за участие в откритата процедура. За извършената от подизпълнителите работа Изпълнителя отговаря като за своя. Изпълнителят се задължава да сключи договор за подизпълнение, ако е обявил в офертата си ползването на подизпълнител/и, като предостави на Възложителя оригинален екземпляр от него, както и информация за плащанията по договора/ите за подизпълнение.

**СРОК И МЯСТО НА ИЗПЪЛНЕНИЕ НА ДОГОВОРА**

Чл.7.(1) Настоящият договор влиза в сила от датата на подписването му. Срокът на договора е до въвеждане на обекта, предмет на договора, в експлоатация.

 (2) Място на изпълнение на договора – гр.Пловдив.

**ЦЕНИ И НАЧИН НА ПЛАЩАНЕ**

Чл.8.(1) За извършената съгласно договора услуга Изпълнителят има право на възнаграждение в размер на ............................. /............................. / лева без ДДС, а с включено ДДС ......................../........./ *(посочва се стойността от ценовото предложение от офертата на участника)*, с включени всички разходи на Изпълнителя. Тази сума остава непроменена до завършване предмета на договора.

(2) Възнагражденията се заплащат на части в следните срокове:

1. 30 % от дължимото възнаграждение за обекта – в 30 (тридесет)-дневен срок от откриването на строителна­та площадка;

2. 50 % от дължимото възнаграждение за обекта – в 30 (тридесет) дневен срок от съставянето на акт обр.15.

3. останалите 20 % от дължимото възнаграждение за обекта – в 30 (тридесет) дневен срок след издаването на документ, удостоверяващ въвеждането на обекта в експлоатация.

 (3) Възнаграждението се заплаща по банков път, след представена фактура, по следната сметка на Изпълнителя:

IBAN:..........................................................

BIC: ………………………..

Банка:....................................

Титуляр на сметката: ..........................

**ГАРАНЦИОННИ УСЛОВИЯ. НЕИЗПЪЛНЕНИЕ. ОТГОВОРНОСТ**

Чл.9.(1) Гаранцията за изпълнение на договора се определя в размер на 4 % от стойността на същия без ДДС, равняваща се на ……………лв.

(2) Гаранцията се предоставя под формата на (*банкова/парична*)…….................гаранция. Разходите по обслужването на гаранцията за изпълнение на договора се поемат от Изпълнителя. В случай, че гаранцията се предостави под формата на банкова гаранция и срокът й изтече преди окончателното изпълнение на договора, Изпълнителят се задължава своевременно да я продължи с подходящ срок.

(3)При качествено, точно и съобразено с клаузите на настоящия договор изпълнение, гаранцията се освобождава след изтичане на едномесечен срок, считано от датата, на която обекта, предмет на договора, е въведен в експлоатация.

(4) Възложителят има право да усвои изцяло гаранцията за изпълнение на договора при пълно или частично неизпълнение на задължения по него от страна на Изпълнителя, включително при едностранно прекратяване на договора от Възложителя поради виновно неизпълнение на задължения на Изпълнителя.

(5) Възложителят задържа гаранцията за изпълнение на договора, ако в процеса на неговото изпълнение възникне спор между страните, който е внесен за решаване от компетентен съд. В този случай се прилага изречение второ на ал. 2 на настоящия член относно срока.

Чл.10. При неизпълнение по този договор виновната страна дължи обезщетение за причинени вреди при условията на гражданското и тър­говското законодателство.

Чл.11. Изпълнителят носи отговорност пред Възложителя за вредите, причинени на последния или на трети лица, при или по повод осъществяване правата и задълженията му съгласно ЗУТ и останалите нормативни актове, уреждащи тази дейност по настоящия договор.

Чл.12.(1) При неточно изпълнение на договорните задължения Изпълнителят дължи неустойка в раз­мер на 0,3 процента от обща цена на договора за всеки просро­чен ден, но не повече от 20 процента от стойността на договора.

(2) Ако Изпълнителят се откаже неоснователно от изпълнението на договора преди завършване на предмета му, дължи на Възложителя освен гаранцията за изпълнение и неустойка в размер на десет процента от стойността на договора.

(3) Страните по договора не отговарят, ако невъзможността за изпълнението на задължения, произтичащи от настоящия договор се дължи на причина, която не може да им се вмени във вина.

**НЕПРЕОДОЛИМА СИЛА**

Чл.13. Страните се освобождават от отговорност за частично или пълно неизпълнение на задълженията по настоящия договор, ако това се явява следствие от появата на форсмажорни обстоятелства като: пожар, земетресение, наводнение и други събития, представляващи „непреодолима сила” по смисъла на Закона за обществените поръчки и Търговския закон и ако тези обстоятелства непосредствено са повлияли на изпълнението на настоящия договор. В тези случаи, срокът на изпълнение на задълженията по договора се измества със съответното време, в течение на което действат такива обстоятелства. Никоя от страните не може да се позовава на непреодолима сила, ако е била в забава и не е информирала другата страна за възникването й.

Чл.14. Страната, която се намира в невъзможност да изпълнява задълженията си по този договор поради непреодолима сила е длъжна незабавно:

1. Да уведоми писмено другата страна за настъпилото събитие, което причинява неизпълнение на задълженията й; за степента, до която това събитие възпрепятства изпълнението на задълженията на тази страна; за причините на събитието; за неговото предполагаемо времетраене;

2. Да положи всички разумни усилия, за да избегне, отстрани или ограничи до минимум понесените вреди и загуби.

3. Докато трае непреодолимата сила, изпълнението на задължението се спира.

Чл.15. Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.

Чл.16. Липсата на парични средства не представлява непреодолима сила.

Чл.17. Определено събитие не може да се квалифицира като „непреодолима сила”, ако:

1. Ефектът от това събитие е могъл да се избегне, ако някоя от страните е изпълнявала добросъвестно задълженията си по този договор.

2. Ефектът от това събитие е могъл да бъде избегнат или намален с полагането на всички разумни грижи.

**ПРЕКРАТЯВАНЕ НА ДОГОВОРА**

Чл.18.(1) Настоящият договор се прекратява:

1. по взаимно съгласие, изразено в писмен вид;

2. при виновно неизпълнение на задълженията на една от страните по договора със седемдневно писмено предизвестие от изправната до неизправната страна;

3. при констатирани нередности или конфликт на интереси с изпращане на едностранно писмено предизвестие от възложителя до изпълнителя;

4.с въвеждането на обекта, предмет на договора в експлоатация.

5. при изгубване от страна на Изпълнителя на удостоверението за оценяване на съответствието на инвестиционните проекти и/или упражняване на строителен надзор;

6. при настъпване на обективна невъзможност за изпълнение на възложената работа.

Чл.19. Всички спорове, породени от този договор или отнасящи се до него, включително и споровете, породени от или отнасящи се до тълкуване, недействител­ност, неизпълнение или прекратяване, ще бъдат решавани по взаимно съгласие. Ако между страните не бъде постигнато споразумение, спо­рът се отнася за решаване пред компетентния съд.

Неразделна част от настоящия договор е:

1. Копие от ценовото предложение от офертата на Изпълнителя.
2. Копие на валидно удостоверение за упражняване на строителен надзор, както и списък на експертите, предложени за изпълнение на настоящата поръчка.

Този договор се състави и подписа в четири екземпляра - три за Възложителя и един за Изпълнителя.

 **ВЪЗЛОЖИТЕЛ: ИЗПЪЛНИТЕЛ:**

**КМЕТ НА**

**ОБЩИНА ПЛОВДИВ:**

 **/ИНЖ. ИВАН ТОТЕВ/**

**ДИРЕКТОР ДИРЕКЦИЯ**

**„СЧЕТОВОДСТВО”:**

 **/Елена Димитрова/**

*СЪГЛАСУВАЛИ:*

ДИРЕКТОР ДИРЕКЦИЯ „ПНО”:

 /Илиан Иванов/

ДИРЕКТОР ДИРЕКЦИЯ „СМСТИ”:

 /инж. Йордан Калев/

*Изготвил:*

Ирина Милкова

*гл. юрисконсулт дирекция „СМСТИ“*

***Проектът на договора е съгласуван с Директор Дирекция „ПНО“ и Директор Дирекция „Счетоводство“ на 27.04.2015 год. при стартиране на откритата процедура***